તેમણે વધુમાં જણાવ્યું હતુ કે મુખ્યમંત્રી ગૃહ યોજના અંતર્ગત હાઉસિંગ ક્ષેત્રે બે યોજનામાં ગત વર્ષે એકમાં ૧૫ કરોડ વપરાયા હતા તેમાં આ વખતે ૯૦ કરોડ અને બીજી યોજનામાં ૫૩ કરોડ સામે આ વખતે ૧૫૫ કરોડનો વપરાશ થયો છે. પાણી ક્ષેત્રે ગત વર્ષે ૪૩ કરોડના વપરાશ સામે આ વખતે ૭૬ કરોડની રકમ વપરાઈ છે. જ્યારે ડ્રેનેજ ક્ષેત્રે ગત સાલ ૪૪ કરોડનો વપરાશ થયો હતો તે આ વખતે વધીને ૯૬ કરોડ થયો છે. શહેરીજનોને સારા રોડ અને રસ્તાની સુવિધા પૂરી પાડવા ગત વર્ષે ૨૧ કરોડ વપરાયા હતા. તેમાં આ વખતે ૩૧ કરોડની રકમ વપરાઈ છે. આ ઉપરાંત શહેરમાં વિવિધ વિસ્તારોમાં બ્રિજ બનાવવા માટે ગત વર્ષે ૪.૮૭ કરોડની રકમ વપરાઈ હતી. તેમાં આ વખતે વધારો થઈને કુલ સાત કરોડ જેટલી રકમ વપરાઈ ચુકી છે. તેવો દાવો પ્રવિણ પટેલે કર્યો હતો.